7. ΝΟΜΟΘΕΤ. ΔΙΑΤΑΓΜΑ υπ’ αριθ. 4527 της 18/22 Ιουλ. 1966 (ΦΕΚ Α΄ 143)  Περί καθορισμού των θέσεων του Κλάδου Νηπιαγωγών των Εθνικών Αγροτικών Νηπιοτροφείων και Εθνικών Παιδικών Σταθμών ΄Αρθρ.1.-Αι θέσεις του Κλάδου Νηπιαγωγών των Εθνικών Παιδικών Σταθμών και των Εθνικών Αγροτικών Νηπιοτροφείων, ανήκοντος δυνάμει των διατάξεων του άρθρ. 9 του Ν.Δ. 4464/65 «περί τροποποιήσεως διατάξεων του υπαλληλικού κώδικος κλπ.» εις την Α΄ κατηγορίαν, καθορίζονται ως ακολούθως: Επί βαθμώ 4ω θέσεις 14   «       « 5ω     « 26   «       « 9ω-6ω        «         460 ΄Αρθρ.2.-1.Το σχολικόν έτος των Εθνικών Παιδικών Σταθμών και Εθνικών Αγροτικών Νηπιοτροφείων άρχεται την 1ην Σεπτεμβρίου εκάστου έτους και λήγει την 31ην Ιουλίου του επομένου έτους, πλην εξαιρετικών περιπτώσεων καθοριζομένων υπό του Υπουργού Κοινων. Προνοίας. 2.Η παρούσα διάταξις έχει ισχύν και δια το τρέχον σχολικόν έτος 1965-1966 καταλαμβάνουσα και τας βάσει του Ν.Δ. 4352/1964 αποχωρούσας νηπιαγωγούς του εν άρθρ. 1 Κλάδου. 3.Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως.   